ওয়েব ডেস্ক: ডিগ্রিস্তরেও এবার বেসরকারি কলেজ চালুর অনুমোদন দিচ্ছে  রাজ্য সরকার। আজই মন্ত্রিসভার বৈঠকে নেওয়া হল এই সিদ্ধান্ত। বি এ, বি-কম , বিএসসি পড়ানো হবে ওই কলেজে। ফি কাঠামো, আসন সংখ্যা ঠিক করে দেবে সরকার। রাজ্যে এই মুহূর্তে সরকার অনুমোদিত কলেজের সংখ্যা ৪৭৯। রাজ্যের ছাত্রছাত্রীরা যাতে বাইরে না যায় সেজন্যই এই সিদ্ধান্ত। বেসরকারি ইঞ্জিনিয়ারিং কলেজে এবছর ভরেনি অর্ধেক আসনও। ভোটের আগে ডিগ্রি স্তরের বেসরকারি কলেজ অনুমোদন দেওয়ার সিদ্ধান্ত নিয়ে উঠছে প্রশ্ন। রাজ্যের শিক্ষায় বেসরকারিকরণের বিরুদ্ধে আন্দোলন করতে দেখা গিয়েছে বাম ছাত্র-যুবদের। শিক্ষায় বেসরকারিকরণের বিরুদ্ধে বাম দলগুলিও। রাজ্য সরকারের এই সিদ্ধান্তের পর আবারও আন্দোলনের পথে হাটতে পারে ছার-যুবরা, এমনটাই মনে করছে রাজনৈতিক মহল।